АБИЛОВ Амирхан Жуманович,

Т. Рысқұлов атындағы №25 мектеп-гимназиясының

математика пәні мұғалімі.

**«ҰСТАЗ» ӘДЕБИ ТӘРБИЕ САҒАТЫ**

**Өтілу орны: 226 кабинет**

**Мерзімі: 3 желтоқсан 2021 жыл сағат 8:50**

**Амирхан ағай:** Армысыңдар, құрметті оқушылар!

Мемлекетіміздің басшысы Қасым-Жомарт Тоқаевтың Ұлттық қоғамдық сенім кеңесінде берген тапсырмасына сәйкес  БҒМ **«Оқуға құштар мектеп»** жобасын бекіткен болатын. Білім берудегі кітап оқуға үйрету мәселелері әрдайым маңызды болғанымен, оқу сауаттылығын дамыту тапсырмасы ҚР-ның мемлекеттік білім беру стандартын жүзеге асыратын заманауи мектеп үшін жаңа сала.

Мектеп оқушысының кітап оқу іс-әрекетін дамыту Қазақстандағы білімді жаңғыртуда басым бағыттардың бірі болып табылады. Ұлттың рухани және интеллектуалды ілгерілеуінің құралы ретіндегі оқылым іс-әрекетіне балаларды және жастарды тарту мақсатында «Оқуға құштар мектеп» жобасының  үлесі маңызды болмақ.  Кітап оқу – білім мен рухани құндылықтарды беру мен меңгерудің бір түрі ретінде, тұлғаны тәрбиелеу және білім беру адамның қоғамда табысты болуына және бәсекеге қабілеттілігінің жалпы деңгейіне әсер ететіні айқын.

Оқушылар! Биылғы жыл – Ыбырай Алтынсарин атамыздың 180 жылдығы тойланып жатқан жыл. Ыбырай Алтынсарин – қазақтың аса көрнекті ағартушы-педагогы, жазушы, этнограф, фольклоршы, қоғам қайраткері. Сондықтан да бүгінгі біздің **«МИФ ғылымдарының құпиясы тұңғиық, көз жетпейтін мұнарасы тым биік!»** тақырыбындағы апталық аясында өткелі жаткан **«Ұстаз»** аттыәдеби тәрбие сағатымыз Ыбырай атамыздың мерекелі де мерейлі тойына арналады.

**1-жүргізуші:** Достар! Бүгінгі осы үлкен көлемді іс-шарамызды қазағымның күмбірлеген күйімен бастасақ. Мектебіміздің математика пәнінің мұғалімі Абилов Амирхан ағайымыздын орындауында күйші Секен Тұрысбековтың «Көңіл толқыны» күйін қабыл алыңыздар!

***(Күй орындалады)***

**2-жүргізуші:** **«**Кел, балалар, оқылық,

Оқығанды көңілге,

Ықыласпен тоқылық.

Оқысаңыз балалар,

Шамнан шырақ жағылар.

Тілегенің алдыңнан

Іздемей-ақ табылар!**»** – деп барлық балаларды оқуға, білімге шақырған Ыбырай атамыз жайлы бейнефильмді тамашалайық.

***(Ыбырай Алтынсариннің өмірбаяны жайлы бейнефильм көрсетіледі )***

**Амирхан ағай:** Ал, енді, балалар, осы бейнефильмге өздеріңнің қосар ойларыңды ортаға салсаңдар. Қандай пікірлерің бар?

**1-жүргізуші:** Әрине, дұрыс айтасыз ағай, жаңа ғана бейнефильмді көрдік. Құрдастарымыз да құр алақан емес, әрқайсысының өз ойлары бар. Әдеби тәрбие сағатымызға біздің балалар топпен емес, жұппен жұмыс жасайтын болып дайындалған. Сондықтан да Ыбырай атамыз жайлы бейнефильмге әр жұптың өздерінің алып-қосарлары бар деп білем, солай ғой, иә, достар?

**1 топ (Нұрбек**-**Сабрина):** Ыбырай Алтынсарин атамыздың әкесі ерте қайтыс болғандықтан, ол өзінің атасының қолында өсіп-тәрбиеленген.

**2-жүргізуші:** Дұрыс айтасың, әрі қарай...

**2 топ (Сымбат-Даниал):** Ыбырайдың атасының аты Балқожа болған. Балқожа атасының арқасында сабақты өте жақсы оқып, мектепті үздікке бітірген.

**1-жүргізуші:** Иә,иә, жақсы.

**3 топ (Марал-Хамзат):** Содан кейін ол өз еліне қайтып, 1859 жылдың тамызына дейін өзінің туған елінде тілмаштық қызмет атқарады. Атасының жақсы танысы, шығыстанушы белгілі ғалым, профессор В.Григорьевпен жақын танысады. Ол Ыбырайға қамқорлықпен қарап, оған өзінің бай кітапханасын еркін пайдалануына жағдай жасайды.

**2-жүргізуші:** Өте дұрыс айтасың, Келесі...

**4 топ (Ақбота-Гайрат):** Василий Григорьевпен ол кісі тығыз байланыста болады. Яғни, жалпы шығыстанушылармен өзара жақсы байланыста болып, өз білімін әрдайым жетілдіріп отырады.

**2-жүргізуші:** Бәрекелді! Келесі топ оқушысы

**5 топ (Акмерей-Бақдәулет):** 1860 жылы Жайықтың шығысындағы қазақтар үшін төрт бастауыш мектеп ашылған кезде, Ыбырай өзі сұранып, Торғай мектебіне мұғалім болуға рұқсат алып, сонда келеді. Бірақ мектеп бірден ашыла қоймайды. Бұл аралықта, Ыбырай ел ішінде мектептің пайдасын түсіндіріп, біраз баланы өз үйінде оқытады.

**2-жүргізуші:** Тамаша! Келесі топ оқушысы

**6 топ (Көркем-Тоқтар):** 1876 жылы Ыбырай Петербург, Қазан қалаларына барады. Орыстың ағартушылық жүйесін, орыс ағартушыларының еңбектерін зерттейді. Қазақ тілінде оқу құралдарын жасауды ойлайды.

**1-жүргізуші:** Өте дұрыс, келесі оқушы

**7 топ (Дамир-Жансая):** Оқулық жасау жолында оқулыққа Ыбырай мектепте қазақ балаларына білім мен тәрбие берудің басты құралы деп қарайды. Ол балаларға ана тілін таза және ұқыптылықпен үйретеді, шағын көркем шығармалар арқылы оларды жақсы мінез-құлыққа баулуды көздейді.

**2-жүргізуші:** Тамаша, сонда алғаш қазақ хрестоматиясының авторы кім болды?

**Оқушылар:** Ыбырай Алтынсарин!

**1-жүргізуші:** Керемет! Келесі...

**8 топ (Ақниет-Нұрай):** Ыбырай атамыз1876 жылдан бастап "Қазақ хрестоматиясын" жазуға кірісіп, оны 1879 жылы Орынборда бастырып шығарды

**2-жүргізуші:** Иә, иә,дұрыс! Келесі...

**9 топ (Р.Нұрай-Абылай): «**Қазақ хрестоматиясы**»** балаларға арналған өлеңдер мен шағын әңгіме-новеллалардан құрастырылды. Олардың бірқатарын өзі жазды, біразын сол кездегі орыс оқулықтарынан еркін аударып алды. Хрестоматияға қазақтың халық әдебиетінің үлгілерін де іріктеп кіргізді.

**1-жүргізуші:** Жарайсың!

**10 топ (Айгерім-Т.Нұрай):**  Ыбырай Алтынсарин атамыз көптеген балалар әдебиетінің атасы атанған. Балалар әдебиетінің атасы атанып, балаларға тәрбие берген көптеген щығармалардың авторы. Яғни, ол әңгімелерді оқып өскен балалар өмірге тәрбие алып отырған.

**2-жүргізуші:** Бәрекелді, балалар! Жақсы,рақмет! Қазір сергіту сәтіне кезек береміз. Сіздердің әрқайсыларыңызға тапсырма таратылады. Сол тапсырмаларды асықпай,

жандарыңыздағы жұптарыңызбен ақылдаса отырып орындаңыздар.

\*2 Жүргізуші тапсырманы таратады, Балалар тапсырманы орындайды\*

1-ЖҰП (Даниал ; Айгерим )

Ыбырай Алтынсариннің өмірі жайлы презентация жасайды

2-ЖҰП (Дамир ,Көркем )

Ыбырай Алтынсарин тақырыбында ребустар жасайды

3-ЖҰП (Т. Нурай ;Нурбек )

Ыбырай Алтынсариннің 180 жылдығына өлең арнайды

4-ЖҰП (Акмерей ; Токтар)

Ыбырай Алтынсариннің бір шығармасына пікір айтады, оның қандай тәрбиелік мәні бар

1 ЖҮРГІЗУШІ

Рахмет балалар, өз ойларыңды еркін айттыңдар. Бүгінгі тақырыбымызды ашып, өлең де шығардыңдар, презентация жасадыңдар. Тамаша. Көп мағлұмат алғандарың білініп тұр.

Енді, балалар, біз Ыбырай атамыздың басты құндылықтары - оның өлеңдерін оқуға,әңгімелеріне сахналық қойылым кезек берейік

\*Оқушылар Ыбырай Алтынсариннің өлеңдерін оқиды\*

1 ОҚУШЫ (Акниет)

Жаз

Сәуірде көтерілер рахмет туы,

Көрінер көк жүзінде қаз бен қуы.

Көктен жаңбыр, таулардан сулар жүріп,

Жайылар жер жүзіне қардың суы...

Ұшпақтың бір сәулесі жерге түсіп,

Өсірер жерден шөпті нұрдың буы.

Жақындар Құдайымның көктен күні,

Тең болар жарлықпенен күн мен түні.

2 ОҚУШЫ (Айгерим )

Өнер-білім бар жұрттар

Өнер - білім бар жұрттар

Тастан сарай салғызды;

Айшылық алыс жерлерден,

Көзіңді ашып - жұмғанша,

Жылдам хабар алғызды.

Аты жоқ құр арбаны

Мың шақырым жерлерге,

Күн жарымда барғызды.

Адамды құстай ұшырды;

Мал істейтін жұмысты

От пен суға түсірді;

Отынсыз тамақ пісірді,

Сусыздан сусын ішірді.

Теңізде жүзді балықтай,

Дүниені кезді жалықпай,

Білгендерге осылар

Бәрі - дағы анықтай,

Білмегенде танықтай;

Біз де бекер жатпалық,

Осыларға таныспай;

3 ОҚУШЫ (Акмерей )

Өзен

Таулардан өзен ағар сарқыраған,

Айнадай сәуле беріп жарқыраған.

Жел соқса, ыстық соқса бір қалыпта,

Аралап тау мен тасты арқыраған.

Көңілің суын ішсең ашылады,

Денеңде бар дертінді қашырады.

Өксіген оттай жанып жануарлар

Өзеннен рақат тауып басылады.

Қынарда тілсіз тұрған тоғайлар да

Шуылдап желмен бірге бас ұрады...

Он мың мал айдап өтсең лай қалмайды,

Тасыса су бармаған сай қалмайды.

4 ОҚУШЫ (Хамзат )

Әй, достарым

Әй, достарым, жігіттерім,

Болмасқа болушы болма!

Қолыңнан келсе қыл қайыр,

Кісіден алушы болма.

Жақсының жүзі жәндетті,

Бір көруің қанібетті,

Жаманның ісі міндетті,

Зар берсе алушы болма!

Күндердің күні болғанда,

Ол жаман айғақ болар басыңа.

Бар күшіңді сынаспай,

Балуандармен күреспе.

Таң боларсың әлемге,

Сөз боларсың көлемге.

Ақылсыз достан - ақылды дұшпан артық.

Сырты майда, іші қан.

Ел ішінде жар - жора,

Достарыңнан бір сақтанғанда мың сақтан.

2 ЖҮРГІЗУШІ

Бәрекелді, Ыбырай атамыздың жақсы

өеңдерін оқып шықтыңыздар. Әр халықтың болашаққа бет алған тарихы, даму жолында жарық жұлдыздай болып бағыт-бағдар сілтеген, сөйтіп сол ұлттың, халықтың тарихында есәмдері ерекше аталатын зор тұлғалардың бірі Ыбырай Алтынсарин екенін бүгінгі іс-шарамызда тереңірек таныдық

1 ЖҮРГІЗУШІ

Олай болса балалар біз қазір сабақтың басынан бастап айтқан ойымызды топшалау, қорытындылау ретінде "Блицк" ойынын ойнаймыз. (не? қайда? қашан?)

Ойын шарты: біз тез-тез сұрақ қоямыз, сендер жылдам қол көтеріп жауап берулерің керек. Дайынсыңдар ма балалар?

2 ЖҮРГІЗУШІ

Белсендірек қатысайық, кәнекей

Ыбырай алтынсарин өмір сүрген жылдар?

-1841-1889

Ыбырай алтынсарин қай жерде дүниеге келген?

-Қостанай облысы, Аманқарағай ауданы

Алтынсариннің қандай еңбектері бар?

- Жиренше шешен Бір уыс мақта Қазақ хрестоматиясы

Ыбырай Алтынсариннің ең алғашқы өлеңі?

-Кел балалар оқылық

Ыбырай атамыздың алғаш мектебі қашан ашылды?

-1864

Ыбырай Алтынсариннің ісін жолға қоюдағы терең із қалдырған жарқын істерінің бірі не?

- қолөнершілік, ауылшаруашылық, мектептер ашылуы

"Мектеп қазақтарға білім беретін..."

-Мектеп қазақтарға білім беретін құрал деді

1 ЖҮРГІЗУШІ

Мектеп- қазақ балаларының көзін ашқан құрал. Қазақ балаларының көзін ашқан кім? Ыбырай Алтынсарин. Қазақ қыздарының шырылдап жүріп оқуға шақырған кім? Ыбырай Алтынсарин. Қазақ қыздарыга мектеп ашқан кім? Ыбырай Алтынсарин.

Мінекей, осындай атамыздың 180 жылдынын атап өтуге мақтанышпен қараймыз.

2 ЖҮРГІЗУШІ

Біз ұлы атамыздың тек 180 жылдығымен шектеліп қана қоймай, оның еңбектерін оқып, олардан тәрбиелік мән іздеп, болашақ ұрпаққа дәріптейміз.

1 ЖҮРГІЗУШІ

Сәлем жолдап шәкіртке дұғай — дұғай,

Ұрандап өлеңімен келді былай.

Жас ұрпаққа жар салып жанымен де

«Кел, балалар, оқылық»- деді Ыбырай.

Жалғассын бүгінгі күн дәстүр — салтың,

Күндей күліп өмірің болсын жарқын.

Бас иіп ұлы Ыбырай рухына,

Көтерейік бірігіп атақ — даңқын!

\*Оқушылар "Бір уыс мақта" еотегісіне көрініс жасайды\*

2 ЖҮРГІЗУШІ

Мінекей балалар бүгінгі тәрбие сағатымыз Ыбырай Алтынсарин атамыздың еңбектеріне, өмір жолына, керемет шығармаларына куә болдық. Үлкен тәліп тәрбиесі бар қандай әңгімелерін оқысақ та бізге үлкен мағлұмат береді. Біз атамыздың қай шығармасын алсақ та оның мағынасы да, мәні де ұлы екеніне көз жеткіздік.

1 ЖҮРГІЗУШІ

Сізбен келісемін, біз бұл шығармаларды бүгін ғана оқып қана қоймай, оны өмірде қолдануымыз керек. Қазір сендерге қос парақ таратамыз, сендер онда берілген Ыбырай Алтынсариннің нақыл сөздері берілген. Сендер сол жайлы өздеріңнің пікірлеріңді, оны өмірде қолданасыңдар ма, сол жайлы жасасыңдар.

Берілген нақыл сөздер:

Мектеп қабілетсіздік пен жалқаулықтың ұясына айналмауы тиіс.

Оқыту процесінде қалай болса солай оқытпай - ғылым, білім беру жүйесі сақталу керек.

Көп сөйлеген мылжың шын сөзді аз айтады.

Балаға берілген бірінші тәрбие ата-анасын, туысын, жолдасын сыйлауға үйретуден

басталады.

Жақсы мінез бен ақыл күші біріксе – бұлар адамгершілік қасиеттер

Адамгершілікке тəрбиелеу құралы — еңбек пен ата-ана үлгісі.

2 ЖҮРГІЗУШІ

Сабақты қорытындылай келе рефлексия жасаймыз, бісесіңдер, әр іс шарадан соң рефлексия жасаймыз. Алдарыңызға берілген стикерлерге өздеріңнің ұсыныстарың болса, өздеріңе не ұнады, қандай қосарларың бар, соны жазып беріңдер.

Сонымен балалар рефлексия аяқталды, орындарыңнан тұрып, стикерді тақтаға жабыстырсаңыздар.

Оқушы

Менің ойымша сабақ өте қызық болды,

сонымен қатар өте пайдалы болды. Келешекте бізге берер пайдасы мол.

Оқушы

Маған өлең оқу сәті ұнады

Оқушы

Бүгінгі сабақ өте қызықты форматта өтті, Ыбырай Алтынсариннің өлеңдерін оқыдық, бұның бізге берер тәрбиесі мол.

ОҚУШЫ

Болашақта осындай сабақтар көп болады деген үміттемін

ОҚУШЫ

Маған сабақ ұнады, Ыбырай Алтынсариннің нақыл сөздерін білгенім маған ұнады,

Оқушы

Маған осы сабақта бейнебаян мен алған ақпараттарымыз ұнады. Жұппен жұмыс

жасаған қызықты болды

ОҚУШЫ

Бүгінгі сабақта әркімге әртүрлі тапсырма берілгені ұнады, Әр оқушы өзін әр қырынан көрсете білді

ОҚУШЫ

Бүгін тақырып ұлы тақырыптардың бірі болды, сабақ маған қызықты болды

1 ЖҮРГІЗУШІ

Бүгінгі сабағымыз аяқталды, өте белсенді қатысып, мағлұмат алғандарыңа рахмет.

2 ЖҮРГІЗУШІ

Алған білімдерің алдағы уақыттта пайдасын береді, және жадыларфңда жүреді деп ойлаймыз. Өмірде баршаңа сәттілік тілейміз.